มะเร็งผิวหนังเมลาโนมา คืออะไร
คุยกับหมอรักษาโรคมะเร็ง ตอน มะเร็งผิวหนังเมลาโนมาที่เท้ามีความรุนแรงโรคสูง คุยกับหมอรักษาโรคมะเร็ง ตอน มะเร็งผิวหนังเมลาโนมาที่เท้ามีความรุนแรงโรคสูง มะเร็งผิวหนังเมลาโนมา เป็นมะเร็งผิวหนังชนิดที่พบบ่อยชนิดหนึ่ง ทั่วโลกพบมะเร็งชนิดนี้สูงขึ้นในปัจจุบัน และเป็นมะเร็งที่มีปัจจัยเสี่ยงหนึ่ง คือ การได้รับแสงแดดจัดแสงยูวีเรื้อรัง มะเร็งผิวหนังเมลาโนมาเกิดได้กับผิวหนังทุกส่วนของร่างกาย แต่ถ้าเกิดที่ขาจะมีการพยากรณ์โรคที่ดีกว่าการเกิดที่ผิวหนังส่วนอื่นๆ แต่แพทย์หลายท่านสังเกตว่า ถ้าโรคเกิดที่เท้าการพยากรณ์โรคจะเลวกว่าการเกิดที่ขา จึงเป็นที่มาของการศึกษาครั้งนี้ว่า มะเร็งผิวหนังเมลาโนมาที่เท้า มีการพยากรณ์โรคเป็นอย่างไรเมื่อเปรียบเทียบกับเมื่อโรคเกิดที่ขาส่วนอื่นๆ ทั้งนี้การศึกษาไม่รวมมะเร็งเมลาโนมาของเล็บเนื่องจากเป็นโรคพบได้น้อยมากๆ ผลการศึกษาพบว่า มะเร็งผิวหนังที่เท้า มีอัตรารอดจากโรคและระยะเวลาในการปลอดโรคเลวกว่ามะเร็งผิวหนังเมลาโนมาที่เกิดที่ขาส่วนอื่นๆ ผู้ศึกษาจึงสรุปว่า ควรศึกษาให้ได้จำนวนผู้ป่วยเพิ่มเติมให้มากพอ เพื่อให้ได้ความแม่นยำทางสถิติ ซึ่งถ้าการศึกษาเพิ่มเติม พบว่า มะเร็งผิวหนังที่เท้ามีการพยากรณ์โรคเลวกว่าการเกิดโรคในตำแหน่งอื่นของขา ทางการแพทย์ก็น่าจะศึกษาหาวิธีรักษามะเร็งผิวหนังเมลาโนมาที่เท้าที่แตกต่างไปจากในการรักษาโรคนี้ที่เกิดที่ขาในตำแหน่งอื่นๆที่มีการพยากรณ์โรคที่ดีกว่า เพื่อที่จะช่วยให้ผลการรักษาควบคุมคุมโรคนี้ที่เกิดที่เท้ามีประสิทธิภาพที่ดีขึ้น
มะเร็งผิวหนังเมลาโนมา เป็นมะเร็งผิวหนังชนิดที่พบบ่อยชนิดหนึ่ง ทั่วโลกพบมะเร็งชนิดนี้สูงขึ้นในปัจจุบัน และเป็นมะเร็งที่มีปัจจัยเสี่ยงหนึ่ง คือ การได้รับแสงแดดจัด/แสงยูวีเรื้อรัง
ผิวหนัง Dermatology